**Ministru kabineta rīkojuma projekta**

**„Grozījumi Ministru kabineta 2015.gada 5.februāra rīkojumā Nr.63**

**„Par Latvijas Republikas simtgades rīcības komiteju”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi Ministru kabineta 2015.gada 5.februāra rīkojumā Nr.63 „Par Latvijas Republikas simtgades rīcības komiteju”” (turpmāk – Projekts) izstrādāts, pamatojoties uz Valdības deklarācijas „Deklarācija par Laimdotas Straujumas vadītā Ministru kabineta iecerēto darbību” 121.punktu „Īstenosim daudzveidīgu un visus Latvijas novadus aptverošu Latvijas Republikas proklamēšanas un Brīvības cīņu simtgades programmu (2017.–2020.), kas vērsta uz Latvijas sabiedrības saliedētību, valsts apziņas un valsts gribas stiprināšanu un Latvijas vēstures pastiprinātu pētniecību un skaidrošanu” un saskaņā ar Ministru prezidentes 2014.gada 25.augusta seminārā par Latvijas simtgadi kultūras ministrei doto uzdevumu – nodrošināt Latvijas Republikas simtgades svētku sagatavošanu un to norisi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu savlaicīgu un saskaņotu Latvijas Republikas simtgades svētku (turpmāk – svētki) organizēšanu ar Ministru kabineta 2015.gada 5.februāra rīkojumu Nr.63 „Par Latvijas Republikas simtgades rīcības komiteju”” tika izveidota Latvijas Republikas simtgades rīcības komiteja (turpmāk – Rīcības komiteja). Rīcības komitejā tika iekļauti pārstāvji no Labklājības ministrijas, Izglītības un zinātnes ministrijas, Zemkopības ministrijas, Iekšlietu ministrijas, Ekonomikas ministrijas, Ārlietu ministrijas, Aizsardzības ministrijas, Finanšu ministrijas, Satiksmes ministrijas, Veselības ministrijas, Tieslietu ministrijas, Vides aizsardzības un reģionālās attīstības ministrijas, Kultūras ministrijas, Valsts prezidenta kancelejas, Saeimas, Saeimas Budžeta un finanšu (nodokļu) komisijas, Saeimas Izglītības, kultūras un zinātnes komisijas, Saeimas Izglītības, kultūras un zinātnes komisijas Valstiskās audzināšanas un jaunatnes lietu apakškomisijas, Valsts kancelejas, Latvijas Brīvo arodbiedrību savienības, Latvijas Lielo pilsētu asociācijas, Latvijas Darba devēju konfederācijas, Latvijas Pašvaldību savienības, Pasaules brīvo latviešu apvienības pārstāvniecības, Nacionālās elektronisko plašsaziņas līdzekļu padomes un Latvijas Tirdzniecības un rūpniecības kameras.2015.gada 17.novembrī Kultūras ministrija saņēma Iekšlietu ministrijas vēstuli, kurā informēja, ka turpmāk darbam Rīcības komitejā tiek deleģēta Iekšlietu ministrijas valsts sekretāra vietniece Ingūna Aire. 2016.gada 13.janvārī Kultūras ministrija saņēma Valsts kancelejas vēstuli, kurā informēja, ka turpmāk darbam Rīcības komitejā tiek deleģēta Valsts kancelejas Komunikācijas departamenta vadītāja Linda Jākobsone. Ņemot vērā to, ka 2015.gada decembrī Latvijas Republikas Saeimā ir izveidota Saeimas rīcības komiteja Latvijas simtgades atzīmēšanai, turpmāk Rīcības komitejā Saeimu pārstāvēs Latvijas Republikas Saeimas Ģenerālsekretāre Karina Pētersone, kas nodrošinās saikni ar Saeimu.Ministru kabineta 2015.gada 5.februāra rīkojuma Nr.63 „Par Latvijas Republikas simtgades rīcības komiteju”” 2.punkts paredz uzdevumu Rīcības komitejai izstrādāt svētku pasākumu plānu, publicitātes pasākumu plānu un finansējuma tāmi (norādot finansējuma avotu), un Rīcības komitejas priekšsēdētājam līdz 2015.gada 1.jūlijam minētos dokumentus iesniegt noteiktā kārtībā Ministru kabinetā. Ņemot vērā to, ka Rīcības komiteja vēl turpina darbu pie svētku finansējuma modeļa izstrādes un finansējuma avotu noteikšanas, nepieciešams noteikt citu ar svētku sagatavošanu saistīto dokumentu iesniegšanas termiņu Ministru kabinetā – 2016.gada 1.aprīli, tādā veidā nodrošinot arī pēc iespējas precīzāku un detalizētāku svētku pasākumu, publicitātes pasākumu un finansējumu avotu plānu sagatavošanu. |
| 3. | Projekta izstrādē iesaistītās institūcijas | Kultūras ministrija. |
| 4. | Cita informācija | Nav |

*Anotācijas II, III, IV, V, VI un VII sadaļa – Projekts šo jomu neskar.*

Kultūras ministre D.Melbārde

Vīza: Valsts sekretārs S.Voldiņš

2016.01.21. 12:42

486

L.Pavļuta, 67330322

linda.pavluta@km.gov.lv